ang mabuting ginoo natin, kahit na nakabasa ng maraming kasulatan na ukol sa matatandang kapanahunan ay hindi pa nakakikita ng mga bagay bagay ng panahong iyon dahil sa walang museo dito sa pilipinas. may dala rin ako ritong mga mahahalagang hikaw ng mga marangal na babaing romana, na nakuha sa bahay liwaliwan ni antonio mucio papilino sa pompeya. iginagalaw ni kapitang basilio ang kaniyang ulo, na ang ibig sabihin ay alam niya ang mga bagay na tinuran, at ninanasa niyang mamalas kaagad ang mga mahahalagang labing iyon. sinasasabi naman ng mga babai na ibig nilang magkaroon ng galing sa roma, mga kuwintas na benenditahan ng papa, mga reliquias na nakapagpapatawad ng mga kasalanan na hindi na kailangan ang mangumpisal, at ibp. nang mabuksan ang takba at maalis ang bulak na panakip, ay namalas ang isang lalagyang puno ng singsing, agnos, guardapelo krus, alpiler, at ibp.